ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(91) 355 τελικό 
Βρυξέλλες, 4 Οκτωβρίου 1991 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΠΡΟΓΡΑΜΜΑ "ΝΕΟΛΑΙΑ ΓΙΑ ΤΗΝ ΕΥΡΩΠΗ' 
ΕΤΗΣΙΑ ΕΚΘΕΣΗ 199Q 

ΠΕΡΙΕΧΟΜΕΝΑ 
Ι ΕΙΣΑΓΩΓΗ 
II ΔΙΑΡΘΡΩΣΗ ΚΑΙ ΓΕΝΙΚΟΙ ΣΤΟΧΟΙ ΤΟΥ ΠΡΟΓΡΑΜΜΑΤΟΣ 
III ΥΠΟΔΟΜΗ ΓΙΑ ΤΗ ΛΕΙΤΟΥΡΓΙΑ ΚΑΙ ΤΗ ΓΝΩΜΟΔΟΤΗΣΗ 
IV ΑΝΑΠΤΥΞΗ ΚΑΙ ΑΠΟΤΕΛΕΣΜΑΤΑ ΤΩΝ ΔΡΑΣΤΗΡΙΟΤΗΤΩΝ ΣΤΑ ΠΛΑΙΣΙΑ ΤΩΝ 
ΔΡΑΣΕΩΝ Α, Β, Γ, Δ ΚΑΙ Ε ΤΟΥ ΠΡΟΓΡΑΜΜΑΤΟΣ 6 
ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ "ΝΕΟΛΑΙΑ ΓΙΑ ΤΗΝ ΕΥΡΩΠΗ" 11 
VI ΠΡΟΟΠΤΙΚΕΣ ΓΙΑ ΤΟ ΜΕΛΛΟΝ 12 
-3-
ΕΙΣΑΓΩΓΗ 
1. Το πρόγραμμα "Νεολαία για την Ευρώπη" είναι ένα πρόγραμμα δράσης για την 
προώθηση των ανταλλαγών νέων στην Ευρωπαϊκή Κοινότητα. Το πρόγραμμα 
εγκρίθηκε για την περίοδο από 1 Ιουλίου 1988 έως 31 Δεκεμβρίου 19911. 
2. Η Επιτροπή, την 1η Αυγούστου 19902 παρουσίασε μια πρώτη έκθεση που 
περιγράφει συνοπτικά την ανάπτυξη του προγράμματος στη διάρκεια των 
πρώτων 18 μηνών λειτουργίας του, από τον Ιούλιο του 1988 μέχρι το τέλος 
του 1989. 
3. Η έκθεση αυτή καλύπτει το δεύτερο χρόνο εφαρμογής του προγράμματος, όπως 
προβλέπεται στο άρθρο 9 της απόφασης του Συμβουλίου. Το επίκεντρο της 
είναι οι δραστηριότητες που πραγματοποιήθηκαν το 1990· η έκθεση εξετάζει 
την τρέχουσα κατάσταση της εφαρμογής του προγράμματος, σύμφωνα με τους 
στόχους του προγράμματος όπως αναφέρονται στην απόφαση του Συμβουλίου. Η 
έκθεση επίσης αναφέρεται στις προκλήσεις που θα παρουσιαστούν κατά το 
τρίτο και τελικό έτος εφαρμογής του προγράμματος "Νεολαία για την 
Ευρώπη". Η έκθεση αυτή συντάχθηκε στη διάρκεια της περιόδου κατά την 
οποία διεξάγονταν συζητήσεις σχετικά με την πρόταση της Επιτροπής για 
επέκταση του προγράμματος. Η δεύτερη φάση του προγράμματος εγκρίθηκε από 
το Συμβούλιο κατά την πρώτη συνεδρίαση του που πραγματοποιήθηκε ειδικά 
για να συζητηθούν θέματα νεολαίας στις 26 Ιουνίου 19913. Στη συνεδρίαση 
αυτή, το Συμβούλιο ενέκρινε επίσης ένα ψήφισμα για τις δράσεις κατά 
προτεραιότητα στον τομέα της νεολαίας, που θέτει 4 τομείς προτεραιότητας 
για κοινοτικές δραστηριότητες, στις οποίες περιλαμβάνεται η επέκταση των 
ανταλλαγών νέων και της κινητικότητας4. Η Επιτροπή αναμένει, στα χρόνια 
που θα ακολουθήσουν, την ανάπτυξη των εργασιών στον τομέα αυτό, σε 
συνεργασία με τα κράτη μέλη. 
II ΔΙ ΑΡΘΡΩΤΗ ΚΑΙ ΓΕΝΙΚΟΙ ΣΤΟΧΟΙ ΤΟΥ ΠΡΟΓΡΑΜΜΑΤΟΣ 
4. Το πρόγραμμα "Νεολαία για την Ευρώπη" έχει σχεδιαστεί για να παρέχει μια 
δέσμη μέτρων που αφορούν κίνητρα για την προώθηση της ανάπτυξης των 
ανταλλαγών νέων στην ΕΚ, μέσα από την αύξηση του αριθμού των ανταλλαγών 
νέων σε όλα τα κράτη μέλη και την παροχή ιδιαίτερης προσοχής για τη 
συμμετοχή νέων από περιφέρειες στις οποίες παλαιότερα οι ευκαιρίες για 
συνάντηση νέων από άλλα κράτη μέλη ήταν περιορισμένες. 
5. Το πρόγραμμα έχει σχεδιαστεί ιδιαίτερα για να διευκολύνει τη συμμετοχή 
νέων που οι προσωπικές τους συνθήκες μέχρι τώρα εμπόδισαν τη συμμετοχή 
τους στις υπάρχουσες ανταλλαγές μεταξύ των κρατών μελών. 
6. Άλλος ένας από τους κύριους στόχους του προγράμματος είναι η βελτίωση της 
ποιότητας των ανταλλαγών νέων καθώς και η ενθάρρυνση της διαφοροποίησης 
κατά τις ανταλλαγές νέων και η βελτίωση της ισορροπίας μεταξύ των κρατών 
μελών. 
1 Απόφαση 88/348/ΕΟΚ της 16ης Ιουνίου 1988. 
2 COM (90) 378 
3 Απόφαση 91/395/ΕΟΚ της 29ης Ιουλίου 1991 (ΕΕ αριθ. L 217 της 6.8.1991, σ.25 
4 ΕΕ αριθ. C 208 της 9.8.1991, ο.Λ. 
-A-
7. Τα μέτρα στοχεύουν κατά κύριο λόγο σε νέους μεταξύ 15 και 25 ετών. 
Προβλέπονται συμπληρωματικά μέτρα για φορείς πολλαπλασιασμού των 
ανταλλαγών όπως π.χ. οργανώσεις νεολαίας, και φορείς που μπορούν να 
παίξουν κάποιο ρόλο στην προώθηση και διοργάνωση των ανταλλαγών, για να 
γίνει δυνατό στους νέους να αποκομίσουν το μέγιστο όφελος από τη 
συμμετοχή τους στις ανταλλαγές. 
8. Το πρόγραμμα προβλέπει διάφορες δράσεις που στοχεύουν στην ανάπτυξη και 
την επίτευξη των γενικών τους στόχων σε όλα τα κράτη μέλη: 
Δράση Α: άμεση οικονομική ενίσχυση για τις ανταλλαγές νέων· 
Δράση Β: ενίσχυση για τη διοργάνωση επισκέψεων μελέτης μικρής 
διάρκειας για ασχολούμενους με νέους· 
Δράση Γ: ενίσχυση μη κυβερνητικών οργανισμών για τη δημιουργία και την 
ανάπτυξη μιας υποδομής για τις ανταλλαγές νέων· 
Δράση Δ: ενίσχυση για δομές που ορίζονται από τις αρχές σε κάθε κράτος 
μέλος, ως υπεύθυνες για το συντονισμό του προγράμματος 
"Νεολαία για την Ευρώπη" στο αντίστοιχο κράτος μέλος 
("Εθνικοί φορείς")· 
Δράση Ε: ενίσχυση για δραστηριότητες κατάρτισης ασχολούμενους με τους 
νέους, ιδιαίτερα σε ευρωπαϊκό επίπεδο. 
Προβλέπεται προϋπολογισμός 15 περίπου εκατ. ECU για τη χρηματοδότηση της 
πρώτης φάσης του προγράμματος από το 1989 έως το 1991· αυτό θα επιτρέψει 
σε 80.000 περίπου νέους μεταξύ 15 και 25 ετών να επωφεληθούν από το 
πρόγραμμα στην Κοινότητα. Οι διαθέσιμες πιστώσεις για το 1990 ανήλθαν σε 
6,5 εκατ. ECU. 
IN ΥΠΟΔΟΜΗ ΓΙΑ ΛΕΙΤΟΥΡΓΙΑ ΚΑΙ ΓΝΩΜΟΔΟΤΗΣΗ 
9. Το πρόγραμμα "Νεολαία για την Ευρώπη" εκτελείται από την Επιτροπή σύμφωνα 
με την απόφαση του Συμβουλίου. Για το σκοπό αυτό, η Επιτροπή 
συνεργάζεται ενεργά με τα κράτη μέλη. 
Η Συμβουλευτική Επιτροπή του προγράμματος "Νεολαία για την Ευρώπη" 
10. Κατά την εκτέλεση του προγράμματος, η Επιτροπή υποβοηθείται από μία 
συμβουλευτική επιτροπή. Η επιτροπή αυτή απαρτίζεται από δύο 
αντιπροσώπους για κάθε κράτος μέλος, οι οποίοι διορίζονται από την 
Επιτροπή μετά από πρόταση του αντίστοιχου κράτους μέλους. Το Συμβούλιο 
της Ευρώπης και το Φόρουμ Νεολαίας των ΕΚ καλούνται επίσης να συμμετέχουν 
ως παρατηρητές στην επιτροπή. 
11. Η συμβουλευτική επιτροπή συνεδρίασε δύο φορές στη διάρκεια της περιόδου 
που καλύπτει η παρούσα έκθεση. Γνωμοδότησε όσον αφορά τη συνολική 
ανάπτυξη του προγράμματος στα διάφορα κράτη μέλη, ιδιαίτερα όσον αφορά τα 
θέματα του προϋπολογισμού, αξιολόγησης και κατάρτισης, ενώ της ζητήθηκε 
να συμβουλεύσει την Επιτροπή κατά τη δεύτερη φάση του προγράμματος 
"Νεολαία για την Ευρώπη". 
-6~-
12. Σαν αποτέλεσμα της συνεργασίας μεταξύ της Επιτροπής και της επιτροπής, το 
πρόγραμμα "Νεολαία για την Ευρώπη" έχει αρχίσει να αποτελεί ζωτικό τμήμα 
των δραστηριοτήτων στον τομέα της πολιτικής για τη νεολαία στα κράτη 
μέλη. Η Επιτροπή συνεχίζει να θεωρεί ότι οι συμβουλές και η υποστήριξη 
της επιτροπής θα είναι ουσιώδεις για την περαιτέρω εξέλιξη του 
προγράμματος. 
Οι Εθνικοί Φορείς 
13. Ένα από τα ιδιαίτερα χαρακτηριστικά του προγράμματος είναι η 
αποκεντρωμένη εφαρμογή του στα κράτη μέλη. Κάθε κράτος μέλος έχει 
διορίσει ένα φορέα (τον εθνικό φορέα) που είναι αρμόδιος για το 
συντονισμό του προγράμματος σε εθνικό επίπεδο, σύμφωνα με την απόφαση του 
Συμβουλίου. Στο Βέλγιο υπάρχουν τρεις "εθνικοί" φορείς, μία για κάθε 
γλωσσική κοινότητα. 
14. Το 1990, οι εθνικοί φορείς συνέχισαν να αναπτύσσονται και να συνεισφέρουν 
για την επίτευξη των στόχων του προγράμματος "Νεολαία για την Ευρώπη". 
Ένας λόγος για την επιτυχία του προγράμματος είναι το γεγονός ότι οι 
φορείς αυτοί βρίσκονται σε άμεση επαφή με τους δικαιούχους του 
προγράμματος σε εθνικό επίπεδο: τους ίδιους τους νέους. 
15. Ωστόσο, σε σύγκριση με την περίοδο 1988/89 το επίκεντρο της συνεργασίας 
μεταξύ της Επιτροπής και των εθνικών φορέων μεταβλήθηκε. Κατά τη 
διάρκεια της εναρκτήριας φάσης του προγράμματος, κύριος στόχος του ήταν ο 
καθορισμός βιώσιμων δομών λειτουργίας. Στην ενδιάμεση φάση του 
προγράμματος, πάντως, οι προσπάθειες επικεντρώθηκαν στην εφαρμογή ειδικών 
σκοπών του προγράμματος, όπως παροχή εκπαιδευτικής καθοδήγησης και 
πρακτικής ενίσχυσης στους νέους. 
16. Η αποκεντρωτική φύση του προγράμματος απαιτεί τακτική επικοινωνία μεταξύ 
των εθνικών φορέων καθώς και μεταξύ των φορέων και της Επιτροπής. Το 
1990, σε τρεις συνεδριάσεις εργασίας μεταξύ εθνικών φορέων και Επιτροπής, 
συζητήθηκαν οι διαδικασίες της εργασίας και οι δυσχέρειες που 
αντιμετωπίζονται από τους φορείς κατά την εργασία. Οι συνεδριάσεις 
επίσης επέτρεψαν στην Επιτροπή να παραμένει ενήμερη των εξελίξεων στα 
κράτη μέλη σχετικά με την εφαρμογή του προγράμματος, όπως π.χ. για τη 
συμμετοχή των κατά προτεραιότητα ομάδων στόχων, και να συζητήσει με τους 
εθνικούς φορείς ορισμένες πρακτικές πλευρές της εφαρμογής αυτής. 
17. Συμπληρωματικά με τις συνεδριάσεις εργασίας, ο εθνικός φορέας της 
Ιρλανδίας διοργάνωσε ένα θεματικό σεμινάριο σχετικά με την ευρωπαϊκή 
διάσταση στις ανταλλαγές νέων στο Gal way της Ιρλανδίας το Μάρτιο του 
1990, σε συνεργασία με την Επιτροπή. Το σεμινάριο εξέταζε τους τρόπους 
με τους οποίους το πρόγραμμα "Νεολαία για την Ευρώπη" προάγει 
αποτελεσματικά την ευρωπαϊκή συνείδηση των νέων που συμμετέχουν. Το 
σεμινάριο βοήθησε στον προσδιορισμό των θεμελιωδών στοιχείων της 
ευρωπαϊκής διάστασης στις ανταλλαγές νέων, στην εξέταση του βαθμού κατά 
τον οποίο οι ανταλλαγές νέων ενισχύουν την ανάπτυξη της ευρωπαϊκής 
συνείδησης μεταξύ των νέων και στον καθορισμό των μέτρων που πρέπει να 
ληφθούν για την ενίσχυση της επίδρασης της συνείδησης αυτής. 
Το Γραφείο Ανταλλαγής Νέων της Ευρωπαϊκής Κοινότητας 
18. Η Επιτροπή υποβοηθείτα ι από μια εξωτερική τεχνική μονάδα, το Γραφείο 
ρωπαϊκής Κοινότητας (ECYEB), για την εφαρμογή ι 
για την Ευρώπη". Ανταλλαγής Νέων της Ευρωπαϊκής Κοινότητας (ECYEB), για την εφαρμογή του 
προγράμματος "Νεολαία για την Ευρώπη" 
-6-
19. To 1990, το ECYEB βοήθησε ιδιαίτερα την Επιτροπή στη διάδοση πληροφοριών 
σχετικά με το πρόγραμμα "Νεολαία για την Ευρώπη", στις αιτήσεις που 
υπέβαλαν ευρωπαϊκοί μη κυβερνητικοί οργανισμοί στην Επιτροπή για 
οικονομική ενίσχυση, την κεντρική διαχείριση της δράσης Β, την 
παρακολούθηση και αξιολόγηση του προγράμματος, το γενικό συντονισμό των 
σεμιναρίων κατάρτισης σε ευρωπαϊκό επίπεδο, και την προετοιμασία και 
παρακολούθηση των συνεδριάσεων της συμβουλευτικής επιτροπής και των 
Εθνικών Φορέων. Επιπλέον, το ECYEB βοήθησε τους Φορείς σε όλα τα θέματα 
που σχετίζονται με την εφαρμογή του προγράμματος. 
IV ΑΝΑΠΤΥΞΗ ΚΑΙ ΑΠΟΤΕΛΕΣΜΑΤΑ TflN ΔΡΑΣΤΗΡΙΟΤΗΤΩΝ ΣΤΑ ΠΛΑΙΣΙΑ ΤΠΝ ΔΡΑΣΕΠΝ Α. 
Β, Γ, Δ ΚΑΙ Ε ΤΟΥ ΠΡΟΓΡΑΜΜΑΤΟΣ 
ΔΡΆΣΗ Α: άμεση οικονομική ενίσχυση για ανταλλαγές νέον 
20. Παρέχεται ενίσχυση σε διμερείς, τριμερείς ή πολυμερείς ανταλλαγές με 
ελάχιστη διάρκεια μιας εβδομάδας, που περιλαμβάνουν ομάδες νέων, ηλικίας 
15-25 ετών, που κατοικούν σε ένα κράτος μέλος της Κοινότητας. Τα σχέδια 
πρέπει να έχουν εκπαιδευτικούς σκοπούς και θεματική συνάφεια. Όπως 
αναφέρεται σαφώς στην ακόφαο(\ του Συμβουλίου, δίνεται προτεραιότητα σε 
ανταλλαγές νέων οι οποίες: 
σχεδιάζονται και οργανώνονται από τους ίδιους τους νέους· 
συγκεντρώνουν νέων από διαφορετικό, κοινωνικό, οικονομικό και 
πολιτιστικό περιβάλλον· 
περιλαμβάνουν ιδιαίτερα νέους από περιφέρειες της Κοινότητας όπου 
παλαιότερα ο αριθμός των ευκαιριών συνάντησης νέων από άλλα κράτη 
μέλη ήταν περιορισμένος· 
περιλαμβάνουν νέους οι οποίοι συναντούν τις περισσότερες δυσκολίες 
για την συμπερίληψη τους σε υπάρχοντα προγράμματα ανταλλαγών. 
21. Για την ενίσχυση των ανταλλαγών νέων το 1990, οι Εθνικοί Φορείς έλαβαν 
πιστώσεις που αποδόθηκαν στα διάφορα κράτη μέλη, και υπολογίστηκε βάσει 
των παραμέτρων που παρατίθεται στην απόφαση του Συμβουλίου. 
22. Στη διάρκεια του 1989, λειτούργησαν Εθνικοί Φορείς σε όλα τα κράτη μέλη. 
Το 1990 οι εργασιακές τους δυνατότητες επεκτάθηκαν με συνέπεια τη 
βελτίωση στην εφαρμογή του προγράμματος. Ωστόσο, ο βαθμός στον οποίο 
κάθε φορέας λειτουργούσε πλήρως παρουσίαζε σημαντικές διαφορές στη 
διάρκεια του 1990 και είχε συνέπειες στη συμμετοχή από και μέσα σε 
ορισμένα κράτη μέλη. 
23. Η δράση Α, ο πυρήνας του προγράμματος "Νεολαία για την Ευρώπη", συνέχισε 
να προσελκύει το ενδιαφέρον και τη συμμετοχή νέων σε ανταλλαγές νέων σε 
ολόκληρη την Κοινότητα. Η περαιτέρω ανάπτυξη των υποδομών εργασίας των 
εθνικών φορέων τις κατέστησε ικανές να βελτιώσουν την ανταπόκριση τους 
στη ζήτηση και το συνολικό αποτέλεσμα ήταν μια αύξηση των προγραμμάτων 
όχι μόνο ποσοτικά αλλά και ποιοτικά. 
24. Οσον αφορά την ποσότητα, οι εθνικοί φορείς έλαβαν μεγαλύτερο αριθμό 
αιτήσεων για ανταλλαγές νέων στο πρώτο εξάμηνο του 1990 απ'ό,τι είχαν 
λάβει στη διάρκεια ολόκληρου του προηγούμενου έτος. Το γεγονός είχε 
θερμή 
-ί-
υποδοχή από όλες τους φορείς, αλλά επίσης αύξησε την ανάγκη για εξέταση 
της ποιότητας των ανταλλαγών νέων σαν προτεραιότητα. Τη στιγμή της 
σύνταξης του κειμένου αυτού, οι διαθέσιμες προσωρινές στατιστικές 
δείχνουν ότι το 1990, περίπου 28.000 νέοι (βλ. πίνακα 1) συμμετείχαν σε 
ανταλλαγές που ενισχύθηκαν από τις υπηρεσίες στα πλαίσια της Δράσης Α του 
προγράμματος συγκριτικά με 24.000 περίπου το 1989 (βλ. πίνακα 2). Οι 
πίνακες 3 και 5 παρουσιάζουν μια κατανομή, σύμφωνα με εκτιμήσεις, των 
συμμετεχόντων αυτών ανά φύλο, ηλικία και επίπεδο εκπαίδευσης. 
25. Κατά την εναρκτήρια φάση του προγράμματος "Νεολαία για την Ευρώπη", 
κύριος στόχος ήταν η κίνηση του ενδιαφέροντος των νέων για τις ευκαιρίες 
που παρείχε το πρόγραμμα. Στο στάδιο αυτό, δίνεται έμφαση στην καλύτερη 
εκμετάλλευση των ευκαιριών αυτών, ενώ οι στόχοι που αναφέρονται στην 
απόφαση του Συμβουλίου ερμηνεύονται στενότερα: η ανισότητα μεταξύ του 
αριθμού αιτήσεων και των διαθέσιμων χρηματικών πόρων υποχρέωσε τους 
εθνικούς φορείς να εφαρμόσουν προτεραιότητες στην κατανομή των 
επιδοτήσεων. Στο πλαίσιο αυτό, οι εθνικοί φορείς επέκτειναν τα καθήκοντα 
τους για να περιλαμβάνουν την παροχή συμβουλών και καθοδήγησης: συνδρομή 
στην προετοιμασία προγραμμάτων, βελτίωση της ποιότητας των προγραμμάτων 
και διασφάλιση συμμετοχής των ίδιων των νέων στο σχεδιασμό των 
ανταλλαγών. 
26. Σαν αποτέλεσμα των εκτεταμένων συμβουλών και της καθοδήγησης που παρείχαν 
οι εθνικοί φορείς, το 1990 οι υποψήφιοι φαίνεται να κατανοούν καλύτερα τα 
κριτήρια και την ειδική φύση του προγράμματος "Νεολαία για την Ευρώπη". 
Τα προγράμματα που έλαβαν επιδοτήσεις απ' όλες τους εθνικούς φορείς ήταν 
γενικά περισσότερο συναφή με το θέμα, και πολύ συχνά ενσωμάτωναν την 
ευρωπαϊκή διάσταση σαν αναπόσπαστο τμήμα της ανταλλαγής, ενώ οι 
επικεφαλής των ομάδων νέων έχουν αρχίσει να κατανοούν ότι η προετοιμασία 
κι η αξιολόγηση είναι ζωτικά στοιχεία της συνολικής εκπαιδευτικής αξίας 
μιας ανταλλαγής. 
27. Λόγω των προσπαθειών που καταβλήθηκαν από τους εθνικούς φορείς στη 
διάρκεια του 1990, το 30% κατά μέσο όρο από τους συμμετέχοντες που 
επωφελήθηκαν από το πρόγραμμα "Νεολαία για την Ευρώπη" ήταν νέοι που δεν 
αποτελούσαν μέλη οργανώσεων και συνδέσμων νεολαίας. Αυξήθηκε επίσης η 
συμμετοχή οργανώσεων νεολαίας που παραδοσιακά δεν συμμετείχαν σε 
ανταλλαγές νέων. Ωστόσο, νέοι χωρίς προηγούμενη εμπειρία ανταλλαγών, που 
εντούτοις διαθέτουν κίνητρα και διάθεση για ανάληψη της υποχρέωσης 
προετοιμασίας ανταλλαγών, συχνά αντιμετωπίζουν δυσκολίες για τη 
διοργάνωση ανταλλαγών οι οποίες θα ικανοποιούν τις εκπαιδευτικές 
απαιτήσεις της Απόφασης του Συμβουλίου. 
28. Σε μερικά κράτη μέλη, οι ανταλλαγές νέων γενικά βρίσκονται σε πολύ πρώιμο 
στάδιο ανάπτυξης. Για το λόγο αυτό, τα διμερή σχέδια συνέχισαν να είναι 
τα δημοφιλέστερα το 1990, μολονότι οι τριμερείς και πολυμερείς ανταλλαγές 
αυξήθηκαν κατά μέσο όρο σε ποσοστό 10% σε ολόκληρη την Κοινότητα σε 
σύγκριση με το 1989. Το ποσοστό της αύξησης αυτής συνδέεται με το 
γεγονός ότι οι πολυμερείς ανταλλαγές απαιτούν ειδική εκπαιδευτική και 
οικονομική ενίσχυση. Αυτό επίσης μπορεί να αποδειχθεί ότι αποτελεί 
εμπόδιο για προγράμματα που δημιουργούνται με πρωτοβουλία των ίδιων των 
νέων. 
29. Πρέπει ακόμη να αναφερθεί ότι οι πολυμερείς ανταλλαγές συνεπάγονται 
υψηλότερο κόστος, γεγονός που θα μπορούσε να επιφέρει σοβαρές οικονομικές 
συνέπειες σε περίπτωση αύξησης, εκ μέρους των εθνικών φορέων, των 
ενισχύσεων που κατανέμονται για ανταλλαγές τέτοιου είδους. Για το λόγο 
αυτό, οι εθνικοί φορείς, οι οποίοι ήδη αποδίδουν το 20% του 
προϋπολογισμού τους για ανταλλαγές νέων σε πολυμερείς δραστηριότητες, 
μπορούν να προωθούν περαιτέρω πολυμερή σχέδια στην Επιτροπή για επιλογή 
και κατανομή επιδοτήσεων από τις διαθέσιμες πιστώσεις. 
30. Η συμμετοχή μειονεκτούντων νέων αποτελεί προτεραιότητα στα πλαίσια του 
προγράμματος. Το 1990 η συμμετοχή αυτή αυξήθηκε: το 1/3 του συνόλου των 
συμμετεχόντων ήταν μειονεκτούντες για λόγους κοινωνικοοικονομικούς, 
γεωγραφικούς, πολιτιστικούς ή σωματικούς. 
31. Οι απόπειρες βελτίωσης της περιφερειακής ισορροπίας στις ανταλλαγές νέων 
σε όλα τα κράτη μέλη συνεχίστηκε με επιτυχία το 1990. Η βελτίωση αυτή 
δεν αφορά τα κράτη μέλη που βρίσκονται στην περιφέρεια της Κοινότητας, 
αλλά και την περιφερειακή συμμετοχή μέσα σε κράτη μέλη. Στην προσπάθεια 
για περιφερειακή διαφοροποίηση των ανταλλαγών νέων, οι εθνικοί φορείς 
ενθάρρυναν ενεργά τις συμμετοχές από περιφέρειες λιγότερο εξοικειωμένες 
με τις ανταλλαγές νέων. 
ΔΡΑΣΗ Β: ενίσχυση για τη διοργάνωση βραχυχρόνιων επισκέψεων μελέτης 
για ασχολούμενους με τους νέους. 
32. Η Δράση αυτή έχει σκοπό να αποτελέσει μέτρο ενίσχυσης της εφαρμογής της 
Δράσης Α. Επειδή η ποιότητα μιας ανταλλαγής εξαρτάται σε μεγάλο βαθμό 
από το επίπεδο γνώσης της κατάστασης των νέων σε ενδεχόμενες χώρες 
συμμετοχής εκ μέρους των διοργανωτών, η Δράση Β ασχολείται με μία 
σημαντική προπαρασκευαστική δραστηριότητα. 
33. Οι βραχυχρόνιες επισκέψεις μελέτης που ενισχύονται στα πλαίσια της Δράσης 
Β του προγράμματος "Νεολαία για την Ευρώπη" καθιστούν δυνατό σε 
πολυμερείς ομάδες ασχολούμενων με τους νέους να εξοικειωθούν με την 
κατάσταση των νέων σε άλλα κράτη μέλη και να τους παρέχουν την ευκαιρία 
να διενεργήσουν τις κατάλληλες επαφές με οργανώσεις και ομάδες νέων και 
να δημιουργήσουν συνδέσμους για τη διοργάνωση μελλοντικών ανταλλαγών στα 
πλαίσια του προγράμματος. 
34. To 1989/905, η Επιτροπή κατένειμε 400 υποτροφίες της Δράσης Β σε 
εθνικούς φορείς. Οι εθνικοί φορείς ήταν υπεύθυνοι για τη συγκέντρωση, 
επιλογή και προετοιμασία των συμμετεχόντων καθώς και για την πρακτική 
διοργάνωση των ίδιων των επισκέψεων. 
35. Υπάρχει μια αυξανόμενη τάση για διοργάνωση βραχυχρόνιων επισκέψεων 
μελέτης σε περιφερειακή βάση και για το σκοπό αυτό οι εθνικοί φορείς 
υποβοηθούνται όλο και περισσότερο από φορείς που είναι εξοικειωμένοι με 
τις αντίστοιχες περιφερειακές υπηρεσίες για τη νεολαία. Το 1990, οι 
πληροφορίες που έλαβαν οι εθνικοί φορείς από τους συμμετέχοντες με βάση 
ένα ερωτηματολόγιο αξιολόγησης ήταν πολύ θετικές. Φαίνεται ότι οι 
προσωπικοί και επαγγελματικοί στόχοι των συμμετεχόντων σε βραχυχρόνιες 
επισκέψεις μελέτης πραγματοποιήθηκαν. Για τους περισσότερους 
συμμετέχοντες οι επισκέψεις αυτές αποτελούν τις πρώτες τους εμπειρίες 
αντιμετώπισης ενός θέματος κοινού ενδιαφέροντος από μια πολυμερή ομάδα 
ασχολούνενων με τους νέους σε κάποιο άλλο κράτος μέλος. Οι βραχυχρόνιες 
επισκέψεις μελέτης δημιούργησαν νέες επαφές και παρείχαν το ερέθισμα για 
ένα αριθμό προγραμμάτων ανταλλαγών νέων το 1990/91. 
5 Η εφαρμογή της Δράσης Β ακολουθεί το ακαδημαϊκό έτος. 
- H -
36. To 1990, οι εθνικοί φορείς έλαβαν κατά μέσο όρο διπλάσιες αιτήσεις από 
τον αριθμό των διαθέσιμων υποτροφιών. Κατά συνέπεια, έπρεπε να 
εφαρμοστούν κριτήρια υψηλότερης ποιότητας κατά τη συγκέντρωση και 
προετοιμασία των συμμετεχόντων, και οι εθνικοί φορείς έδωσαν τη 
μεγαλύτερη έμφαση στην επαρκή προετοιμασία των συμμετεχόντων, συνδέοντας 
τη Δράση αυτή με το ευρύτερο πλαίσιο των ευρωπαϊκών ανταλλαγών νέων στα 
πλαίσια του προγράμματος "Νεολαία για την Ευρώπη". Συνολικά, το θέμα των 
περισσότερων βραχυχρόνιων επισκέψεων μελέτης αντικατόπτριζε τους ειδικούς 
στόχους του προγράμματος "Νεολαία για την Ευρώπη". Ένας αυξανόμενος 
αριθμός βραχυχρόνιων επισκέψεων μελέτης που οργανώθηκαν στη διάρκεια του 
1990 ασχολήθηκαν με την κατάσταση των μειονεκτούντων νέων στα κράτη μέλη. 
Παρατηρήθηκε μια αυξανόμενη τάση για επιλογή συμμετεχόντων στις 
βραχυχρόνιες επισκέψεις μελέτης σύμφωνα με το θέμα της επίσκεψης. Ένας 
αυξανόμενος αριθμός συμμετεχόντων ήταν απλά στελέχη που εργάζονται για τη 
νεολαία και είχαν σχέση με ομάδες και οργανώσεις νεολαίας οι οποίες 
ασχολούνται με μειονεκτούντες νέους. Οι συμμετέχοντες αυτοί μπορούν κατά 
συνέπεια να ενεργήσουν σαν φορείς πολλαπλασιασμού των ανταλλαγών, μέσω 
της πραγματοποίησης επαφών με τους μειονεκτούντες νέους. 
Δράση Γ: ενίσχυση μη κυβερνητικών οργανισμών για την Ιδρυση και 
ανάπτυξη μιας υποδομής για τις ανταλλαγές νέων. 
37. Σύμφωνα με τη Δράση Γ, η Επιτροπή ενισχύει οργανώσεις νεολαίας που 
εκπροσωπούνται σε τουλάχιστον 6 κράτη μέλη που επιθυμούν να επεκτείνουν 
τις δραστηριότητες τους στον τομέα των ανταλλαγών νέων. Η ενίσχυση 
περιορίζεται στην εναρκτήρια φάση της υποδομής κατά τη διάρκεια των δύο 
πρώτων ετών: η επιδότηση για το δεύτερο έτος καταβάλλεται μόνο αν η 
συνέχιση της ύπαρξης υποδομής είναι εγγυημένη χωρίς περαιτέρω κοινοτική 
ενίσχυση. 
38. Το 1990, η Επιτροπή έλαβε 20 αιτήσεις, από τις οποίες οι 8 επιλέχθηκαν 
για χρηματοδότηση. Τρεις από τους δικαιούχους έκαναν αίτηση για 
χρηματοδότηση για το δεύτερο έτος και 5 ήταν δικαιούχοι για το πρώτο 
έτος. Τα σχέδια που χρηματοδοτήθηκαν το 1990 διέφεραν ως προς τη φύση 
τους: περιλάμβαναν την ανάπτυξη υποδομών για ανταλλαγές νέων για 
ανάπηρους νέους, για την κινητικότητα της νεολαίας γενικά, για 
μειονεκτούντες νέους, και για τη δημιουργία ενός δικτύου ενημέρωσης 
μεταξύ των ενώσεων που υποστηρίζουν την ένταξη των νέων στις τοπικές 
κοινότητες. 
Δράση Δ: ενίσχυση για δομές που έχουν σχεδιαστεί από τις αρχές σε κάθε 
κράτος μέλος, ως υπεύθυνες για το συντονισμό του προγράμματος 
"Νεολαία για την Ευρώπη" σε κάθε κράτος μέλος. 
39. Η απόφαση του Συμβουλίου προβλέπει ότι οι εθνικοί φορείς θα είναι 
αρμόδιοι για την ενημέρωση, την παροχή μέσων γνωμοδότησης, κατάρτισης και 
για τη διαχείριση των επιδοτήσεων για σχέδια στα πλαίσια του προγράμματος 
"Νεολαία για την Ευρώπη". Η Επιτροπή συνεισφέρει οικονομικά στη 
λειτουργία των εθνικών φορέων. 
40. Στη διάρκεια του 1990, τα περισσότερα κράτη μέλη αύξησαν την οικονομική 
τους ενίσχυση για την υποδομή του προγράμματος στη χώρα τους. Στο μέτρο 
που οι δραστηριότητες ανταλλαγών νέων σε μια συγκεκριμένη χώρα 
αυξάνονται, αυξάνει και η επιπρόσθετη οικονομική εισφορά που καταβάλλει η 
χώρα αυτή. Πρέπει να σημειωθεί, ότι για την περίοδο που καλύπτει η 
παρούσα αναφορά: 
- 40-
όλοι οι εθνικοί φορείς εγκατέστησαν συστήματα γραφείων με χρήση 
πληροφορικής για τη διεκπεραίωση των αιτήσεων και άλλων διοικητικών 
καθηκόντων· 
οι εγκαταστάσεις τέλεφαξ διασφάλισαν ότι όλες οι υπηρεσίες είναι σε 
θέση να σέβονται τις προθεσμίες που ορίζονται για τις εργασίες 
γνωμοδότησης και συντονισμού· 
όλοι οι εθνικοί φορείς διαθέτουν επαρκές προσωπικό ώστε να 
εξασφαλίζεται παροχή υπηρεσιών σε πλήρες ωράριο για το κοινό. 
41. Στη διάρκεια του έτους, οι εθνικοί φορείς συνέχισαν να διανέμουν 
πληροφορίες σχετικά με το πρόγραμμα "Νεολαία για την Ευρώπη", που 
απευθύνονταν στους νέους, στους διοργανωτές ανταλλαγών, και σε συναφείς 
φορείς σε περιφερειακό και τοπικό επίπεδο. Ιδιαίτερη προσοχή δόθηκε 
ώστε να μην παρέχονται απλά πληροφορίες αλλά οι προσπάθειες να 
συγκεντρώνονται στον καθορισμό των ιδιαίτερων αναγκών ενημέρωσης των 
ομάδων στόχων και των μέσων για την ανταπόκριση στις ανάγκες αυτές. 
42. Οι εθνικοί φορείς δεν ξεκίνησαν ενημερωτικές εκστρατείες σε ευρεία 
κλίμακα το 1990, για να αποφύγουν τη δημιουργία προσδοκιών οι οποίες δεν 
θα μπορούσαν να εκπληρωθούν λόγω του περιορισμένου προϋπολογισμού. 
Ωστόσο οι εθνικοί φορείς αντιμετώπισαν αύξηση των συνολικών αιτήσεων για 
τη Δράση Α σε ποσοστό 60% συγκριτικά με το 1989· το γεγονός αυτό 
φανερώνει αύξηση των γενικών γνώσεων σχετικά με το πρόγραμμα "Νεολαία για 
την Ευρώπη". 
43. Ανταποκρινόμενες σε ειδικές ανάγκες για ενημέρωση, οι εθνικοί φορείς 
συνεργάστηκαν ενεργά με περιφερειακές και τοπικές δομές στα κράτη μέλη 
και : 
δημιούργησαν ενημερωτικά σετ τα οποία στοχεύουν σε ομάδες και 
οργανώσεις νεολαίας και παρέχουν τη βάση για μια καλύτερη κατανόηση 
των μηχανισμών ενίσχυσης και εφαρμογής στα πλαίσια του προγράμματος 
"Νεολαία για την Ευρώπη" για τα άτομα που κάνουν αίτηση για πρώτη 
φορά· 
ανέπτυξαν ενημερωτικό υλικό που στοχεύει στις κατά προτεραιότητα 
ομάδες-στόχους του προγράμματος - τους μειονεκτούντες νέους και 
ασχολούμενους με τους νέους που δεν διαθέτουν πρηγούμενη εμπειρία σε 
ανταλλαγές νέων. 
44. Συμπερασματικά, οι εθνικοί φορείς του προγράμματος "Νεολαία για την 
Ευρώπη", σε στενή συνεργασία με την Επιτροπή, προσέφεραν ένα ευρύ φάσμα 
υπηρεσιών το 1990: 
μια υπηρεσία σύνδεσης για τις ομάδες νεολαίας στα διαφορετικά κράτη 
μέλη, ιδιαίτερα για τις ομάδες εκείνες που μέχρι σήμερα είχαν μικρή ή 
καμία ευκαιρία για συμμετοχή για υπάρχοντα προγράμματα ανταλλαγών· 
προώθηση της ευρωπαϊκής διάστασης στα προγράμματα ανταλλαγών· 
παροχή "εκπαιδευτικής" καθοδήγησης και πρακτικής ενίσχυσης, βελτίωση 
της ποιότητας των ανταλλαγών και αύξηση της συμμετοχής των κατά 
προτεραιότητα ομάδων-στόχων. 
Δράση Ε: ενίσχυση για δραστηριότητες κατάρτισης ασχολούμενων με τους 
νέους, ιδιαίτερα σε ευρωπαϊκό επίπεδο. 
- 41-
45. Η ενίσχυση αυτή για την κατάρτιση των ασχολούμενων με τους νέους 
κατανέμεται μεταξύ δραστηριοτήτων κατάρτισης οι οποίες συγκεντρώνουν 
συμμετέχοντες από δύο ή περισσότερα κράτη μέλη, για θέματα σχετικά με τις 
ανταλλαγές νέων. Το 1990 η ενίσχυση για σεμινάρια κατάρτισης διανεμήθηκε 
σε δύο σειρές δραστηριοτήτων. Αφενός, χρηματοδοτήθηκαν τρεις δοκιμαστικά 
σεμινάρια κατάρτισης σε ευρωπαϊκό επίπεδο. Η Επιτροπή δημιούργησε μια 
εκπαιδευτική ομάδα κατάρτισης σε στενή συνεργασία με όλες τους εθνικούς 
φορείς και το Ευρωπαϊκό Κέντρο Νεολαίας του Συμβουλίου της Ευρώπης. Η 
ομάδα, την οποία συντόνιζε εκ μέρους της Επιτροπής το Γραφείο Ανταλλαγής 
Νέων της Ευρωπαϊκής Κοινότητας, προετοίμασε και εφάρμοσε τρεία 
δοκιμαστικά σεμινάρια κατάρτισης την άνοιξη του 1990, στην Ιταλία, τη 
Δανία και την Ελλάδα αντίστοιχα, στα οποία συμμετείχαν ασχολούνενοι με 
τους νέους από όλα τα κράτη μέλη. 
46. Τα τρεία σεμινάρια αξιολογήθηκαν από τις επικεφαλής ομάδες και από την 
εκπαιδευτική ομάδα κατάρτισης. Η εμπειρία που αποκομίστηκε και τα 
συμπεράσματα που προήλθαν από τους τρεις κύκλους μαθημάτων επιβεβαιώνουν 
την πρόθεση της Επιτροπής να δώσει προτεραιότητα στην κατάρτιση σε 
ευρωπαϊκό επίπεδο και στην περαιτέρω κατάρτιση των ασχολούμενων με τους 
νέους για ανταλλαγές νέων. Τα δοκιμαστικά σεμινάρια κατάρτισης οδήγησαν 
σε νέες εργασιακές δομές σε ορισμένα κράτη μέλη, ιδιαίτερα σε εκείνα που 
έχουν τη μικρότερη εμπειρία σε ανταλλαγές νέων σε ευρωπαϊκό επίπεδο· 
δημιουργήθηκε εξάλλου ένα ευρωπαϊκό δίκτυο υπεύθυνων κατάρτισης. Σαν 
αποτέλεσμα, οι εθνικοί φορείς σήμερα διαθέτουν έμπειρους υπεύθυνους 
κατάρτισης για περαιτέρω δραστηριότητες κατάρτισης σε εθνικό επίπεδο. 
47. Η Επιτροπή ενίσχυσε επίσης τρεις πολυμερείς δραστηριότητες κατάρτισης το 
1990: δύο από αυτές είχαν υποβληθεί από εθνικούς φορείς και η μία από ένα 
μη κυβερνητικό οργανισμό· συνολικά 70 ασχολούνενους με τους νέους 
συμμετείχαν σε αυτά τα σεμινάρια. 
V ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ "ΝΕΟΛΑΙΑ ΓΙΑ ΤΗΝ ΕΥΡΩΠΗ" 
48. Στις αρχές του 1990, η Επιτροπή είχε μια σειρά διμερών συζητήσεων 
αξιολόγησης με εθνικούς φορείς από κάθε κράτος μέλος. Σκοπός ήταν να 
εξετασθεί η τρέχουσα κατάσταση της εφαρμογής του προγράμματος, να 
συζητηθούν οι ειδικές δυσκολίες που αντιμετωπίστηκαν και οι πιθανές 
βελτιώσεις που προβλέπονται. 
49. Η αξιολόγηση επικεντρώθηκε σε 4 τομείς: 
μια ανάλυση των οργανωτικών υποδομών που δημιουργήθηκαν· 
το ρόλο και το βαθμό γνώσεων σχετικά με το πρόγραμμα "Νεολαία για την 
Ευρώπη" στα διάφορα κράτη μέλη· 
την εφαρμογή των πολιτικών στόχων και των εκπαιδευτικών οδηγιών της 
απόφασης του Συμβουλίου από τους εθνικούς φορείς και τις 
οργάνωσε ις/ομάδες νεολαίας· 
την τρέχουσα εξέλιξη των μέτρων ενίσχυσης των ανταλλαγών νέων, και 
ιδιαίτερα των βραχυχρόνιων επισκέψεων μελέτης, της κατάρτισης και των 
περαιτέρω δραστηριοτήτων κατάρτισης για ασχολούμενους με τους νέους. 
50. Τα αποτελέσματα που προέκυψαν αντικατοπτρίζουν μια θετική αξιολόγηση του 
προγράμματος "Νεολαία για την Ευρώπη" και χρησιμεύουν σαν βάση για μια 
αξιολόγηση του προγράμματος που πραγματοποίησε η Επιτροπή ανταποκρινόμενη 
στο ψήφισμα του Ευρωπαϊκού Κοινοβουλίου της 16ης Φεβρουαρίου 1990 σχετικά 
με την πρόσβαση των νέων στα προγράμματα εκπαίδευσης και κατάρτισης της 
Κοινότητας. Η αξιολόγηση αυτή παρείχε μια αρχική ανάλυση των 
- M-
συμμετεχόντων στη Δράση Α ανά κράτος μέλος και περιφέρεια, ηλικία, φύλο, 
επίπεδο εκπαίδευσης και κοινωνικό υπόβαθρο (βλ. σημείο 28 και πίν. 1-5), 
και βασίστηκε σε πληροφορίες που παρείχαν οι εθνικοί φορείς. Μια 
περαιτέρω αξιολόγηση του προγράμματος που θα πραγματοποιηθεί το 1991, θα 
βασίζεται σε μια άμεση έρευνα των νέων που συμμετέχουν στη Δράση Α του 
προγράμματος "Νεολαία για την Ευρώπη". 
VI ΠΡΟΟΠΤΙΚΕΣ ΓΙΑ ΤΟ ΜΕΛΛΟΝ 
51. Το πρόγραμμα "Νεολαία για την Ευρώπη" έχει γίνει μια συμπληρωματική πηγή 
δραστηριοτήτων για τις ανταλλαγές νέων σε ορισμένα κράτη μέλη που έχουν 
παράδοση στον τομέα των ανταλλαγών νέων, ενώ σε άλλα παρέχει ένα νέο 
πλαίσιο για κινητικότητα και ανταλλαγές. Ειδικά για τα κράτη μέλη εκείνα 
όπου οι γενικές γνώσεις και η εμπειρία των ευρωπαϊκών ανταλλαγών είναι 
πολύ περιορισμένες, το πρόγραμμα "Νεολαία για την Ευρώπη" μπορεί να 
διαδραματίσει σημαίνοντα ρόλο για την προώθηση της γνώσης γύρω από την 
Ευρώπη. 
52. Η αυξανόμενη γνώση του προγράμματος σε ολόκληρη την Κοινότητα 
αντικατοπτρίζεται σε μια αύξηση της ζήτησης για οικονομική ενίσχυση, που 
υπερβαίνει κατά μεγάλο βαθμό το διαθέσιμο προϋπολογισμό. 
53. Οπως προαναφέρεται [σημείο 3], η Επιτροπή υπέβαλε, στις 10 Οκτωβρίου 
1990, τις προτάσεις της για τη δεύτερη φάση του προγράμματος ''Νεολαία 
για την Ευρώπη''Γ6ί και η απόφαση για την παράταση του προγράμματος 
εγκρίθηκε στις 29 Ιουλίου 1991. 
54. Η δεύτερη θάση του προγράμματος θα αποσκοπεί να προωθήσει τις ανταλλαγές 
νέων σε όλη την Ευρωπαϊκή Κοινότητα,προς όφελος περίπου 140.000 νέων 
μεταξύ 1 Ιανουαρίου 1992 και 31 Δεκεμβρίου 1994. Ειδικότερα, οι υπουργοί 
εξέθρασαν την υποστήριξη τους για αυξημένη συμμετοχή στο Πρόγραμμα 
"Νεολαία για την Ευρώπη II Μειονεκτούντων νέων, ανεξάρτητα εάν το 
μειονέκτημα οφείλεται σε προσωπικές, κοινωνικό οικονομικές ή γεωγραφικές 
συνθήκες. 
55. Στα πλαίσια της Δράσης Ι, το πρόγραμμα θα συνεχίσει να χορηγεί απευθείας 
ενίσχυση σε προγράμματα νέων που συνεπάγονται ανταλλαγές και 
κινητικότητα, τα οποία φέρνουν σε επαφή νέους ηλικίας μεταξύ 15 και 25 
ετών. Σύμφωνα με την έμφαση που δόθηκε στη συμμετοχή μειονεκτούντων 
νέων,τόσο από την Επιτροπή στις προτάσεις της όσον και στην επακόλουθη 
απόφαση του Συμβουλίου, τουλάχιστον το ένα τρίτο των διαθέσιμων πιστώσεων 
για άμεση ενίσχυση δραστηριοτήτων ανταλλαγών νέων θα χορηγηθεί για 
ανταλλαγές που συνεπάγονται μειονεκτούντες νέοι, η δε χρηματοδότηση 
παρόμοιων προγραμμάτων μπορεί να καλύπτει μέχρι και 75% του συνολικού 
κόστους. 
56. Για πρώτη θορά, οι ενισχύσεις θα χορηγούνται σε πειραματική βάση για 
διακρατικά προγράμματα τα οποία δίνουν τν δυνατότητα σε νέους να λάβουν 
μέρος σε εθελοντικές δραστηριότητες σε άλλο κράτος μέλος. Προτεπαιότητα 
θα δοθεί σε εθελοντικές δραστηριότητες υπέρ των νέων της χώρας υποδοχής. 
Το πρόγραμμα θα συνεχίσει να ενισχύει επισκέψεις μελέτης και κατάρτισης 
για τους ασχολούμενους με τους νέους, ώστε να εμπλουτισθεί η κατανόηση 
τους για τις ικανότητες που απαιτούνται για την επιτυχή οργάνωση 
ανταλλαγών νέων και οι γνώσεις τους για τις χώρες υποδοχής που 
συμμετέχουν. 
-β 
57. Στα πλαίσια της Δράσης II του προγράμματος ''Νεολαία για την Ευρώπη II'' 
προβλέπεται σειρά συνοδευτικών μέτρων.Μεταξύ αυτών περιλαμβάνονται, 
ενθάρρυνση πρωτοβουλιών οι οποίες προωθούν την κινητικότητα νέων στα 
κράτη μέλη και βελτιώνουν την πρόσβαση των νέων σε υπηρεσεις σε εθνικό 
επίπεδο ενθάρρυνση συνεργασίας μεταξύ κρατών μελών στον τομέα της 
νεολαίας πληροφόρηση των νέων και των ασχολούμενων με τους νέους σχετικά 
με το πρόγραμμα ''Νεολαία για την Ευρώπη Ι Γ'. 
58. Παρόλο που αρχικά η Επιτροπή πρότεινε πόσο ύψους 37 εκατ. ECU, το 
Συμβούλιο συμφώνησε σε μία εκτίμηση προϋπολογισμού ύψους 25 εκατ. ECU για 
τα τρία έτη της δεύτερης θάσης του προγράμματος ''Νεολαία για την 
Ευρώπη'', ποσό το οποίο πρόκειται να επανεξετασθεί με βάση την αξιολόγηση 
της πρώτης φάσης του προγράμματος. Η Επιτροπή λυπάται για τη μείωση αυτή, 
αλλά πιστεύει ότι η αξιολόγηση, για την οποία τα κράτη μέλη και οι 
εθνικοί φορείς δήλωσαν την πρόθεση τους να συνεργασθούν, θα δικαιολογήσει 
εύκολα το ύψος του προϋπολογισμού που αρχικά προτάθηκε. 
[6] έγγρ. COM [90] 470 

ISSN 0254-1483 
COM(91)355 τελικό 
•t. 
•Λ 
ΕΓΓΡΑΦΑ 
GR 16 
Αριβ. καταλόγου : CB-CO-91-411-GR-C 
ISBN 92-77-75896-1 
Υπηρεσία Επισήμων Εκδόσεων των Ευρωπαϊκών Κοινοτήτων 
Lr2985 Luxembourg